rejauldu/bengali-wikipedia huggingface dataset:
কায়কোবাদ, মহাকবি কায়কোবাদ বা মুন্সী কায়কোবাদ (২৫ শে ফেব্রুয়ারি, ১৮৫৭ - ২১ জুলাই, ১৯৫১) বাংলা ভাষার উল্লেখযোগ্য কবি যাকে মহাকবিও বলা হয়। তার প্রকৃত নাম কাজেম আল কোরায়শী। “মীর মশাররফ, কায়কোবাদ, মোজাম্মেল হকের মধ্যে কায়কোবাদই হচ্ছেন সর্বতোভাবে একজন কবি। কাব্যের আদর্শ ও প্রেরণা তাঁর মধ্যেই লীলাময় হয়ে ওঠে। সেজন্য একথা বেশ জোরের সঙ্গে বলা যায় যে কবি কায়কোবাদই হচ্ছেন আধুনিক বাংলা সাহিত্যের প্রথম মুসলিম কবি”  তিনি বাঙালি মুসলিম কবিদের মধ্যে প্রথম সনেট রচয়িতা। থাম্ব|কবি কায়কোবাদের “অশ্রুমালা” কাব্যের নামপাতা, ১৩৫৬ বঙ্গাব্দ (প্রথম প্রকাশ ১৮৯৬)   জন্ম ও শিক্ষাজীবন  কায়কোবাদ ১৮৫৭ সালের ২৫ শে ফেব্রুয়ারি  (বর্তমানে বাংলাদেশের) ঢাকা জেলার নবাবগঞ্জ থানার অধীনে আগলা-পূর্বপাড়া গ্রামে জন্মগ্রহণ করেন। তিনি ছিলেন ঢাকা জেলা জজ কোর্টের একজন আইনজীবী শাহামাতুল্লাহ আল কোরেশীর পুত্র। কায়কোবাদ সেন্ট গ্রেগরি স্কুলে অধ্যয়ন করেন। পিতার অকালমৃত্যুর পর তিনি ঢাকা মাদ্রাসাতে (বর্তমান কবি নজরুল সরকারি কলেজ) ভর্তি হন যেখানে তিনি প্রবেশিকা পরীক্ষা পর্যন্ত অধ্যয়ন করেছিলেন। উপরন্তু, তিনি পরীক্ষা দেননি, বদলে তিনি পোস্টমাস্টারের চাকরি নিয়ে তার স্থানীয় গ্রামে ফিরে আসেন, যেখানে তিনি অবসর গ্রহণের আগ পর্যন্ত কাজ করেছেন। ১৯৩২ সালে, তিনি কলকাতাতে অনুষ্ঠিত বঙ্গীয় মুসলিম সাহিত্য সম্মেলন-এর প্রধান অধিবেশনে সভাপতিত্ব করেন।   কাব্যগ্রন্থ   বিরহ বিলাপ (১৮৭০) (এটি তার প্রথম কাব্যগ্রন্থ)  কুসুম কানন (১৮৭৩)  অশ্রুমালা (১৮৯৬);  মহাশ্মশান (১৯০৪), এটি তার রচিত মহাকাব্য  শিব-মন্দির বা জীবন্ত সমাধি (১৯২১),  অমিয় ধারা (১৯২৩),  শ্মশানভষ্ম (১৯২৪)নুরুল আমিন রোকন, কায়কোবাদ: ইতিহাস সচেতন সাম্প্রদায়িক সম্প্রীতির কবি, সাপ্তাহিক মানচিত্র  মহররম শরীফ (১৯৩৩), ‘মহররম শরীফ' কবির মহাকাব্যোচিত বিপুল আয়তনের একটি কাহিনী কাব্য।  শ্মশান ভসন (১৯৩৮)।  প্রেমের  বাণী (১৯৭০)  প্রেম পারিজাত (১৯৭০) মন্দাকিনী ধারা (১৯৭১) গওস পাকের প্রেমের কুঞ্জ(১৯৭৯)   পুরস্কার ও সম্মাননা  বাংলা মহাকাব্যের অস্তোন্মুখ এবং গীতিকবিতার স্বর্ণযুগে মহাকবি কায়কোবাদ মুসলিমদের গৌরবময় ইতিহাস থেকে কাহিনী নিয়ে ‘মহাশ্মশান’ মহাকাব্য রচনা করে যে দুঃসাহসিকতা দেখিয়েছেন তা তাকে বাংলা সাহিত্যের গৌরবময় আসনে স্থান করে দিয়েছেনুরুল আমিন রোকন, সাপ্তাহিক মানচিত্র। সেই গৌরবের প্রকাশে ১৯৩২ সালে বঙ্গীয় মুসলিম সাহিত্য সম্মেলনের মূল অধিবেশনে সভাপতির দায়িত্ব পালন করেন কবি কায়কোবাদ। তিনি আধুনিক বাংলাসাহিত্যের প্রথম মুসলিম কবি। বাংলা কাব্য সাহিত্যে অবদানের জন্য ১৯২৫ সালে নিখিল ভারত সাহিত্য সংঘ তাকে ‘কাব্যভূষণ’, ‘বিদ্যাভূষণ’ ও ‘সাহিত্যরত্ন’ উপাধিতে ভূষিত করেন।   মৃত্যু  ১৯৫১ সালের ২১ জুলাই কায়কোবাদ ঢাকায় মৃত্যুবরণ করেন। ঢাকার আজিমপুর কবরস্থানে তাকে সমাহিত করা হয়।   তথ্যসূত্র    বহিঃসংযোগ    গুনীজন ডটকম  বিষয়শ্রেণী:১৮৫৭-এ জন্ম বিষয়শ্রেণী:১৯৫১-এ মৃত্যু বিষয়শ্রেণী:বাঙালি কবি বিষয়শ্রেণী:বাংলাদেশী কবি বিষয়শ্রেণী:ঢাকা মোহসিনীয়া মাদ্রাসার প্রাক্তন শিক্ষার্থী বিষয়শ্রেণী:ঢাকার ব্যক্তি বিষয়শ্রেণী:বাঙালি লেখক বিষয়শ্রেণী:সেন্ট গ্রেগরী হাই স্কুল অ্যান্ড কলেজের প্রাক্তন শিক্ষার্থী বিষয়শ্রেণী:বাঙালি পুরুষ কবি বিষয়শ্রেণী:আজিমপুর গোরস্থানে সমাধিস্থ বিষয়শ্রেণী:ঢাকা জেলার ব্যক্তি
ইন্দোনেশিয়াপন্থী মিলিশিয়ারা ছিল পূর্ব তিমুরের আধা - সামরিক মিলিশিয়া বাহিনী যারা ১৯৯০ এর দশকের শেষদিকে তিমুরের স্বাধীনতা সংগ্রামের সময় ইন্দোনেশিয়ান সরকারের প্রতি অনুগত ছিল। পূর্ব তিমুরের ইন্দোনেশিয়ান দখলদারিত্বের শেষ বছরগুলিতে তারা কার্যত তাদের কর্মকাণ্ড পরিচালনা করেছিল। মিলিশিয়াদের মধ্যে আইতারক, বেসি মেরাহ পুতিহ, লাকসৌর এবং মাহিদির নাম উল্লেখযোগ্য ছিল।   ইতিহাস  ইন্দোনেশিয়াপন্থী মিলিশিয়ারা পূর্ব তিমুরের স্বাধীনতা এবং ক্রান্তিকালীন সময়ে একাধিক অত্যাচার এবং গণ-হত্যার জন্য দায়ী ছিল। এর ফলে ১৯৯৯ পূর্ব তিমোরীয় সংকট দেখা দেয় (ইস্ট টিমর স্কর্চড-আর্থ ক্যাম্পেইন নামে পরিচিত), যার মধ্যে লিকুইসা চার্চ, ম্যানুয়েল ক্যারাস্কালিও হাউস এবং সুয়াই চার্চ গণহত্যার মতো ঘটনাগুলো বিশেষভাবে উল্লেখযোগ্য। আইতারকের নেতা ইউরিকো গুতারেস ছিল সর্বাধিক কুখ্যাত মিলিশিয়া নেতা যে লিকুইসা চার্চ গণহত্যায় দোষী সাব্যস্ত হয়ে দশ বছরের কারাদন্ডে দণ্ডিত হয়েছিল।  ২০০৬ এর [./Https://en.wikipedia.org/wiki/Answered%20by%20Fire "Answered by Fire"] নামক অস্ট্রেলিয়ান মিনিসিরিজে এই গোষ্ঠীগুলির ও তাদের সদস্যদের নৃশংসতার কাহিনি দেখানো হয়েছিল।  বিষয়শ্রেণী:পূর্ব-তিমুরের ইতিহাস বিষয়শ্রেণী:ইন্দোনেশিয়ার আধা-সামরিক বাহিনী বিষয়শ্রেণী:১৯৯০-এ পূর্ব-তিমু বিষয়শ্রেণী:পূর্ব-তিমুরে ইন্দোনেশিয়ান দখলদারিত্ব
নাইট্রোসেলুলোজ হল একটি বহুমুখী, অত্যন্ত দাহ্য পলিমার যা সেলুলোজকে নাইট্রেট করে তৈরি করা হয় যাতে এর কিছু হাইড্রোক্সিল গ্রুপকে নাইট্রো গ্রুপ দিয়ে প্রতিস্থাপন করা যায়। এটি প্রোপেলেন্ট, বিস্ফোরক পদার্থের একটি গুরুত্বপূর্ণ উপাদান এবং সেলুলয়েডেরমতো ঐতিহাসিক প্লাস্টিকের ভিত্তি , যদিও এটি এখন পশ্চিমা দাগগুলিতেব্যবহৃত বার্ণিশ, আবরণ এবং জৈবিক ঝিল্লিতে বেশি দেখা যায় ।   এটা কি: সেলুলোজ থেকে প্রাপ্ত একটি দাহ্য, সাদা পলিমা থাম্ব র।  রাসায়নিকভাবে, এটি সেলুলোজের একটি নাইট্রেট এস্টার, যা নাইট্রিক অ্যাসিড এবং সালফিউরিক অ্যাসিডেরমিশ্রণের সাথে সেলুলোজের বিক্রিয়া করে তৈরি হয় ।   মূল অ্যাপ্লিকেশন: প্রোপেলেন্ট এবং বিস্ফোরক: এর স্থিরভাবে পোড়ানোর ক্ষমতা এটিকে গান কটন এবং বারুদের প্রতিস্থাপনের জন্য আদর্শ করে তোলে।  আবরণ: এর বাঁধাই বৈশিষ্ট্যের কারণেরঙ,বার্নিশ, বার্ণিশ এবং এনামেলে ব্যবহৃত হয় ।   জৈবপ্রযুক্তি: প্রোটিন, সেইসাথে ডিএনএ এবং আরএনএ-কেস্থির রাখার জন্য ওয়েস্টার্ন ব্লটপরীক্ষার জন্য নাইট্রোসেলুলোজ ঝিল্লি অপরিহার্য ।  প্লাস্টিক: এটি ছিল প্রথম সিন্থেটিক প্লাস্টিক, যার ফলে সেলুলয়েডের মতো প্রাথমিক পণ্য তৈরি হয়েছিল, যা ফিল্ম এবং বিলিয়ার্ড বলের জন্য ব্যবহৃত একটি উপাদান।  আঠালো: বাইন্ডার হিসেবে কাজ করে এবং কিছু আঠালোতে ব্যবহৃত হয়।  কেন এটি কার্যকর: এর বৈশিষ্ট্য, যেমন এর শক্তি, বন্ধন ক্ষমতা এবং দাহ্যতা, নাইট্রেশনের মাত্রা পরিবর্তন করে পরিবর্তিত হতে পারে।  এটিতে অ্যামিনো অ্যাসিডের প্রতি উচ্চ আকর্ষণ রয়েছে, যা রোগ নির্ণয়ের পরীক্ষায় প্রোটিনকে স্থির রাখার জন্য কার্যকর করে তোলে।  নিরাপত্তা সংক্রান্ত উদ্বেগ: নাইট্রোসেলুলোজ অত্যন্ত দাহ্য এবং দ্রুত পুড়ে যেতে পারে।  সংস্পর্শে এলে ত্বক ও চোখের জ্বালা হতে পারে এবং শ্বাস-প্রশ্বাসের ফলে মাথাব্যথা, বমি বমি ভাব, মাথা ঘোরা এবং শ্বাসকষ্ট হতে পারে।
হিম লোকতান্ত্রিক মোর্চা ছিল ভারতের হিমাচল প্রদেশ রাজ্যের একটি রাজনৈতিক ফ্রন্ট। ভারতীয় জাতীয় কংগ্রেস এবং ভারতীয় জনতা পার্টি উভয়ের বিকল্প হিসাবে ২০০২ সালের শিমলা পৌর কর্পোরেশন নির্বাচনের আগে এইচএলএম গঠিত হয়েছিল। এইচএলএম-এর আহ্বায়ক ছিলেন মহিন্দর সিং চৌধুরী। ফ্রন্টে ভারতের কমিউনিস্ট পার্টি (মার্ক্সবাদী), জনতা দল (ধর্মনিরপেক্ষ), লোক জনশক্তি পার্টি, সমাজবাদী পার্টি এবং কয়েকটি ধর্মনিরপেক্ষ আঞ্চলিক দল ছিল।  এইচএলএমকে রাজনৈতিক দলে পরিণত করার জন্য সিং-এর পদক্ষেপে অসন্তোষের পরে, সমাজবাদী পার্টি, সমাজবাদী জনতা পার্টি (রাষ্ট্রীয়) এবং জনতা দল (ধর্মনিরপেক্ষ) অক্টোবর ২০০২ সালে হিমাচল জন মোর্চা (হিমালয়ানা পিপলস ফ্রন্ট) গঠন করে।  সিং পরে একটি রাজনৈতিক দল হিসেবে লোকতান্ত্রিক মোর্চা (হিমাচল প্রদেশ) এর নিবন্ধন করেন। বিষয়শ্রেণী:২০০২-এ হিমাচল প্রদেশে প্রতিষ্ঠিত বিষয়শ্রেণী:২০০২-এ প্রতিষ্ঠিত রাজনৈতিক দল বিষয়শ্রেণী:হিমাচল প্রদেশের রাজনৈতিক দল
ডঃ জগদিসান মোহনদাস কুমারাপ্পা (১৮৮৬ –১৯৫৭) ছিলেন একজন ভারতীয় লেখক এবং সংসদ সদস্য। তিনি ১৯৫২ সালে রাজ্যসভায় মনোনীত হন এবং ৩ এপ্রিল ১৯৫২ থেকে ২ এপ্রিল ১৯৫৪ পর্যন্ত রাজ্যসভার সদস্য ছিলেন।  ১৮৮৬ সালের ১৬ এপ্রিল জন্মগ্রহণ করেন। তিনি শ্রী এসডি কর্নেলিয়াস এবং শ্রীমতি রত্নম আপাস্বামীর পুত্র। তিনি বিএ (ওহাইও) এবং এমএ (হার্ভার্ড), এসটিবি (বোস্টন), এমএ, পিএইচডি, (কলম্বিয়া) করেছেন। তিনি কয়েকটি বই লিখেছেন।  ১৯৫৭ সালের ১৮ নভেম্বর তিনি মৃত্যুবরণ করেন।   সূত্র    ব্রিফ বায়োডাটা  টাটা ইনস্টিটিউট অব সোশ্যাল সায়েন্সেসের প্রাক্তন পরিচালক মো  বিষয়শ্রেণী:১৯৫৭-এ মৃত্যু বিষয়শ্রেণী:১৮৮৬-এ জন্ম বিষয়শ্রেণী:রাজ্যসভার মনোনীত সদস্য বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
রবার্ট পেমবার্টন মিলনেস (২৮ মে ১৭৮৪ - ৯ নভেম্বর ১৮৫৮), একজন ব্রিটিশ জমিদার এবং রাজনীতিবিদ ছিলেন।   কর্মজীবন  মিলনেস ১৮০৬ থেকে ১৮১৮ সালের মধ্যে পন্টেফ্র্যাক্টের সংসদ সদস্য হিসেবে দায়িত্ব পালন করেন।   ব্যক্তিগত জীবন এবং মৃত্যু  মিলনেস ১৮০৮ সালে চতুর্থ ভিসকাউন্ট গ্যালওয়ের রবার্ট মনকটন-আরুন্ডেলের কন্যা মাননীয় হেনরিয়েটা মারিয়াকে বিয়ে করেছিলেন। তাদের ছেলে রিচার্ড একজন বিশিষ্ট সাহিত্যিক ব্যক্তিত্ব হয়ে ওঠেন এবং ১৮৬৩ সালে তাকে ব্যারন হাউটন হিসেবে সৃষ্টি করা হয়। হেনরিয়েটা মেরি ১৮৪৭ সালের মে মাসে মারা যান। মিলনেস ১৮৫৮ সালের নভেম্বরে ৭৪ বছর বয়সে মৃত্যুর আগ পর্যন্ত বিধবা ছিলেন।   তথ্যসূত্র   বহিঃসংযোগ  বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:১৮৫৮-এ মৃত্যু বিষয়শ্রেণী:১৭৮৪-এ জন্ম বিষয়শ্রেণী:ক্যাসলফোর্ডের রাজনীতিবিদ
চট্টগ্রাম-১১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চট্টগ্রাম জেলায় অবস্থিত জাতীয় সংসদের ২৮৮নং আসন।  সীমানা চট্টগ্রাম-১১ আসনটি চট্টগ্রাম শহরের চট্টগ্রাম সিটি কর্পোরেশন ২৭, ২৮, ২৯, ৩০, ৩৬, ৩৭, ৩৮, ৩৯, ৪০ ও ৪১ নং ওয়ার্ড নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ নুরুল ইসলাম চৌধুরী বাংলাদেশ আওয়ামী লীগ ১৯৭৯ নজরুল ইসলাম বাংলাদেশ জাতীয়তাবাদী দল ১৯৮৬ চৌধুরী হারুনুর রশীদ জাতীয় পার্টি ১৯৮৮ সিরাজুল ইসলাম চৌধুরী  ১৯৯১ শাহ নেওয়াজ চৌধুরী মন্টু বাংলাদেশ জাতীয়তাবাদী দল ফেব্রুয়ারি ১৯৯৬ শাহ নেওয়াজ চৌধুরী মন্টু বাংলাদেশ জাতীয়তাবাদী দল জুন ১৯৯৬ গাজী মোঃ শাহজাহান বাংলাদেশ জাতীয়তাবাদী দল ২০০১ গাজী মোঃ শাহজাহান বাংলাদেশ জাতীয়তাবাদী দল ২০০৮ শামসুল হক চৌধুরী বাংলাদেশ আওয়ামী লীগ ২০১৪ এম আবদুল লতিফ বাংলাদেশ আওয়ামী লীগ ২০১৮ এম. আবদুল লতিফ বাংলাদেশ আওয়ামী লীগ২০২৪   নির্বাচন    ২০১০-এর দশকে নির্বাচন    ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে চট্টগ্রাম-১১  বিষয়শ্রেণী:চট্টগ্রাম জেলার জাতীয় সংসদীয় আসন
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। পাতাটি এরপূর্বে দুইবার অপসারিত এবং একবার আলোচনার মাধ্যমে সুতরাং দ্রুত অপসারণ। ~ যুদ্ধমন্ত্রী আলাপ ১৫:১৯, ১৭ অক্টোবর ২০১৯ (ইউটিসি) ফারহান আহমেদ জোভান  এই নিবন্ধের জন্য অপসারণের প্রস্তাবনাগুলি:  – (অপসারণের প্রস্তাবনা দেখুনলগ দেখুন) () WP:সৃজনশীল মানদণ্ডের কোনটিতেই উত্তীর্ণ নয়। দুটি চলচ্চিত্রের একটিতে গুরুত্বপূর্ণ কোন চরিত্রে অভিনয় করেননি এবং অপরটি স্বল্পদৈর্ঘ্য অনুল্লেখযোগ্য চলচ্চিত্র। ~ যুদ্ধমন্ত্রী আলাপ ১৫:১৮, ১৭ অক্টোবর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
শহীদ স্মৃতি বিদ্যাপীঠ () নেত্রকোণা জেলার কেন্দুয়া উপজেলার রোয়াইলবাড়ী আমতলা ইউনিয়নের একটি মাধ্যমিক বিদ্যালয়।   ইতিহাস   কথা সাহিত্যিক ড. হুমায়ুন আহমেদ তার পিতা শহীদ ফয়জুর রহমান আহমেদ এর স্মরণে এবং তার মায়ের পরামর্শে এ স্কুলটি ২০০৬ সালে স্থাপন করেন। মুক্তিযোদ্ধ চলাকালে ১৯৭১ এর মে মাসে কথাশিল্পি হুমায়ুন আহমেদর বাবা পুলিশ অফিসার ফয়জুর রহমান আহমেদ পাকিস্তানের হাতে নিহত হন। বাবা সহ মুক্তিযোদ্ধের নাম জানা-অজানা সব শহীদের স্মরণে বিদ্যানিকেতনের নামকরণ করা হয় “শহীদ স্মৃতি বিদ্যাপীঠ”। ১৯৯৬ সালে অভিনেতা আসাদুজ্জামান নূর শহীদ স্মৃতি বিদ্যাপীঠের ভিত্তি প্রস্তর  স্থাপন করেন। ৩০ কাঠা জমিতে এককোটি টাকার অধিক ব্যয়ে ২৪টি শ্রেণীকক্ষ সমৃদ্ধ নির্মিত ভবনের নকশা করেছেন হুমায়ুন আহমেদের স্ত্রী, অভিনেত্রী ও স্থপতি মেহের আফরোজ শাওন। ২০০৮ সালে শুধুমাত্র ৬ষ্ঠ শ্রেণীতে প্রতি শাখায় ২৪জন করে দুই শাখায় মোট ৪৮জন শিক্ষার্থী ৫ জন শিক্ষক ও দুজন কর্মচারী নিয়ে বিদ্যালয়টি যাত্রা শুরু করেছিল। বর্তমানে ১৪জন শিক্ষক ও দুজন কর্মচারী এই প্রতিষ্ঠানে কর্মরত আছেন। বিদ্যালয়টি মাধ্যমিক একাডেমিক স্বীকৃতি লাভ করলেও এমপিওভুক্ত হয়নি। প্রতিষ্ঠানের যাবতীয় খরচ প্রতিষ্ঠালগ্ন থেকে ড.হুমায়ুন আহমেদ ও পরবর্তিতে তার স্ত্রী মেহের আফরোজ শাওন বহন করেন। পাঠাগার বিদ্যালয়ে রয়েছে মুক্তিযুদ্ধ ভিত্তিক অসামন্য গ্রন্থাগার; যার নাম শহীদ ফয়জুর রহমান আহমেদ পাঠাগার। এতে রয়েছে ৪ হাজারেরও বেশি বই, মুক্তিযুদ্ধের দুর্লভ আলোকচিত্র, দলিল পত্র এবং বই পড়ার সুব্যাবস্থা ।  অন্যান্য স্কুলটিতে রয়েছে অত্যাধুনিক স্থাপত্য নকশায় সুরম্য ভবন, শহীদ মুক্তিযোদ্ধাদের স্মৃতি ধরে রাখার জন্য নির্মিত অত্যাধুনিক শহীদ মিনার,  সুপরিসর খেলার মাঠ, আধুনিক শিক্ষোপকরণ, মাল্টিমিডিয়া ক্লাসরুম।   তথ্যসূত্র   বিষয়শ্রেণী:নেত্রকোণা জেলার শিক্ষাপ্রতিষ্ঠান
তোরাবগঞ্জ বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।   অবস্থান ও সীমানা  কমলনগর উপজেলার উত্তরাংশে তোরাবগঞ্জ ইউনিয়নের অবস্থান। এ ইউনিয়নের পূর্বে চর কাদিরা ইউনিয়ন, দক্ষিণে হাজিরহাট ইউনিয়ন, পশ্চিমে চর মার্টিন ইউনিয়ন ও চর লরেন্স ইউনিয়ন এবং উত্তরে লক্ষ্মীপুর সদর উপজেলার তেওয়ারীগঞ্জ ইউনিয়ন ও নোয়াখালী জেলার নোয়াখালী সদর উপজেলার আণ্ডারচর ইউনিয়ন অবস্থিত।   প্রশাসনিক কাঠামো  তোরাবগঞ্জ ইউনিয়ন কমলনগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।   শিক্ষা প্রতিষ্ঠান  মাধ্যমিক বিদ্যালয়  ছুফিয়া দারুল আমান ইসলামিয়া দাখিল মাদ্রাসা  ইসলাম গঞ্জ রহমানিয়া দাখিল মাদ্রাসা   উদয়ন আদর্শ উচ্চ বিদ্যালয়  তোরাবগঞ্জ উচ্চ বিদ্যালয়  প্রথমিক বিদ্যালয়  উত্তর-পূর্ব তোরাবগঞ্জ সরকারি প্রাথমিক বিদ্যালয়   চর পাগলা পাটোয়ারী পাড়া সরকারী প্রাথমিক বিদ্যালয়  তোরাবগজ্ঞ সরকারি প্রাথমিক বিদ্যালয়   যোগাযোগ ব্যবস্থা  লক্ষ্মীপুর থেকে মিনি বাস,সিনজি,অটো-রিক্সা বা টেক্সি যোগে দক্ষিণে তোরাবগঞ্জ বাজার।   হাট-বাজার  তোরাবগঞ্জ ইউনিয়নের প্রধান হাট-বাজার তোরাবগঞ্জ বাজার। এছাড়াও রয়েছে হাজী ফাজিল মিয়ার হাট,চর লরেন্স বাজার, ইসলামগঞ্জ বাজার এবং রহিমগঞ্জ বাজার।   আরও দেখুন   কমলনগর উপজেলা  কমলনগর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:কমলনগর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
অধ্যাস () হলো হিন্দু দর্শনের ধারণা যা সত্তার গুণ বা বৈশিষ্ট্যকে অন্য সত্তার উপর চাপিয়ে দেওয়াকে নির্দেশ করে। অদ্বৈত বেদান্তে, এটি আত্মার উপর দৈহিক শরীরের বৈশিষ্ট্যের (জন্ম, মৃত্যু, ত্বকের রঙ ইত্যাদি) মিথ্যা আধিপত্য, এবং ভৌত দেহের উপর আত্মার (অস্তিত্ব) বৈশিষ্ট্যের মিথ্যা আধিপত্য।   উৎপত্তি  অধ্যাসের প্রথম উল্লেখ পাওয়া যায় আদি শঙ্করের ব্রহ্মসূত্র ভাষ্যে। আদি শঙ্কর আধ্যাস কী এবং এর প্রকৃতি ব্যাখ্যা করে ব্রহ্মসূত্রের ভাষ্য শুরু করেন।  শঙ্কর বিভিন্ন দার্শনিক দর্শন থেকে আধ্যাস সম্পর্কে বিভিন্ন মতামত তালিকাভুক্ত করেছেন, যা থেকে বোঝা যায় যে আধ্যাসের ধারণা অবশ্যই শঙ্করের আগে বিদ্যমান ছিল।   সংজ্ঞা  ব্রহ্মসূত্রের ভাষ্যের ভূমিকায় শঙ্কর অধ্যাসের সংজ্ঞা দিয়েছেন এভাবে-  স্বামী গম্ভীরানন্দ এর অনুবাদ করেছেন-   তথ্যসূত্র   বিষয়শ্রেণী:হিন্দু দার্শনিক ধারণা
রাজকৃষ্ণ মুখোপাধ্যায় (৩১ অক্টোবর ১৮৪৫ — ১০ অক্টোবর ১৮৮৬) একজন বাঙালি লেখক, ভাষাবিদ ও প্রাবন্ধিক।   প্রারম্ভিক জীবন  ব্রিটিশ ভারতের নদিয়া জেলার গোস্বামী দুর্গাপুর গ্রামে (বর্তমানে বাংলাদেশের কুষ্টিয়া জেলা) তাঁর জন্ম হয় ১৮৪৫ সালে। তাঁর পিতা আনন্দচন্দ্র মুখোপাধ্যায় ছিলেন নীল কারখানার দেওয়ান। তিনি কৃষ্ণনগর সরকারী কলেজ থেকে এন্ট্রান্স ও এফএ পাশ করে ও  ১৮৬৬ সালে প্রেসিডেন্সি কলেজে ভর্তি হন। ১৮৬৭ আসলে দর্শনশাস্ত্রে এমএ এবং ১৮৬৮ সালে বিএল পরীক্ষায় তিনি অসাধারণ কৃতিত্ব নিয়ে পাশ করেন। রাজকৃষ্ণ কলকাতা জেনারেল অ্যাসেমব্লিজ ইনস্টিটিউশন, প্রেসিডেন্সি কলেজ, কটক ল কলেজ ও বহরমপুর কৃষ্ণনাথ কলেজে অধ্যাপনা করেন।   অবদান  ১৮৭৯-৮৬ পর্যন্ত তিনি সরকারের বাংলা অনুবাদকের কাজে নিযুক্ত ছিলেন। তিনি বহরমপুর আদালত ও কলকাতা হাইকোর্টে কিছুদিন ওকালতিও করেন। রাজকৃষ্ণ ১৮৭৬ সালে ভারতবর্ষীয় বিজ্ঞান সভার পরিচালক সমিতির সদস্য এবং ১৮৮২ সালে পাঠ্যপুস্তক নির্বাচন সমিতির সদস্য ও অনুবাদক ছিলেন। তিনি কলকাতার এশিয়াটিক সোসাইটির সদস্য ছিলেন। ফারসি, উর্দু, ওড়িয়া, সংস্কৃত, জার্মান, ফরাসি, ল্যাটিন ও পালি ইত্যাদি একাধিক ভাষায় তিনি পারদর্শী ছিলেন। ভূদেব মুখোপাধ্যায়ের এডুকেশন গেজেট ও বঙ্কিমচন্দ্রের বঙ্গদর্শনে তাঁর অনেক গবেষণামূলক প্রবন্ধ প্রকাশিত হয়। বাংলা গদ্য ও পদ্যে তাঁর যথেষ্ট পারঙ্গমতা ছিল। তাঁর ভারতমাত কবিতা ও ভারতমহিমা প্রবন্ধে জাতীয়তাবোধের পরিচয় পাওয়া যায়।  রচিত গ্রন্থ  বাঙলার ইতিহাস   যৌবনোদ্যান (১৮৬৮)  মিত্রবিলাপ ও অন্যান্য কবিতাবলী (১৮৬৯)  রাজবালা (১৮৭০)  কাব্যকলাপ (১৮৭০)  প্রথম শিক্ষা বাংলা ব্যাকরণ (১৮৭২)  প্রথম শিক্ষা বাংলার ইতিহাস (১৮৭৪)   প্রথম শিক্ষা বাংলার ইতিহাস  কবিতামালা (১৮৭৭)  নানা প্রবন্ধ (১৮৮৫)  মেঘদূত  তথ্যসূত্র  বিষয়শ্রেণী:১৮৪৫-এ জন্ম বিষয়শ্রেণী:১৮৮৬-এ মৃত্যু বিষয়শ্রেণী:বাঙালি অনুবাদক বিষয়শ্রেণী:বাঙালি প্রাবন্ধিক বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী বিষয়শ্রেণী:বাঙালি লেখক বিষয়শ্রেণী:কুষ্টিয়া জেলার ব্যক্তি
আব্দুল্লাহ বিন বন্দর বিন আব্দুল আজিজ আল সৌদ ( জন্ম ৭ আগস্ট ১৯৮৬) ন্যাশনাল গার্ড (সৌদি আরব) মন্ত্রী। তিনি ২৭ ডিসেম্বর ২০১৮ এ পদে নিয়োগ পান।   প্রাথমিক জীবন এবং শিক্ষা  আবদুল্লাহ বিন বান্দর ১৯৮৬ সালের ৭ আগস্ট জন্মগ্রহণ করেন। তিনি যুবরাজ বন্দর বিন আব্দুল আজিজ আল সৌদের পুত্র।  তিনি রিয়াদের কিং সৌদ বিশ্ববিদ্যালয় থেকে ব্যবসায় প্রশাসনে স্নাতক ডিগ্রি লাভ করেন।    কর্মজীবন  তিনি কিং সালমান ইয়ুথ সেন্টারের ডেপুটি হেড অব ডিপার্টমেন্ট হিসেবে দায়িত্ব পালন করেন।  তিনি এপ্রিল ২০১৭ থেকে ডিসেম্বর ২০১৮ পর্যন্ত মক্কা অঞ্চলের ডেপুটি গভর্নর ছিলেন  ২৭ ডিসেম্বর ২০১৮ এ তাকে ন্যাশনাল গার্ডের মন্ত্রী হিসাবে নামকরণ করা হয়েছিল। তিনি এই পদে খালিদ বিন আব্দুল আজিজ বিন মোহাম্মদ বিন আইয়াফ আল মুকরিনকে প্রতিস্থাপন করেন।   ব্যক্তিগত জীবন  যুবরাজ আবদুল্লাহ কারিমা খালিদ আল ইব্রাহিমকে বিয়ে করেছেন।   তথ্যসূত্র   বিষয়শ্রেণী:রিয়াদের ব্যক্তি বিষয়শ্রেণী:জীবিত ব্যক্তি বিষয়শ্রেণী:বাদশাহ সৌদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:সৌদি আরবের মন্ত্রী বিষয়শ্রেণী:১৯৮৬-এ জন্ম বিষয়শ্রেণী:২১শ শতাব্দীর সৌদি রাজনীতিবিদ
অ্যামাং আস (; ) হচ্ছে একটি অনলাইন বহুখেলোয়াড় সামাজিক সিদ্ধান্তগ্রহণ গেম, যা মার্কিন গেম স্টুডিও ইনারস্লোথ দ্বারা প্রকাশিত। এই গেমটি ২০১৮ সালের ১৫ই জুন তারিখে মুক্তি পেয়েছে। এটি মহাকাশ ভিত্তিক একটি গেম, যেখানে খেলোয়াড়গণ দুই ধরনের একটি ভূমিকা গ্রহণ করে; অধিকাংশ খেলোয়াড় ক্রুমেটের এবং একটি নির্দিষ্ট সংখ্যক খেলোয়াড় ইম্পস্টারের ভূমিকা পালন করে থাকে।  এই গেমে ক্রুমেটদের লক্ষ্য হচ্ছে ইম্পস্টারদের শনাক্ত করা, তাদের নির্মূল করা এবং বিদ্যমান কাজগুলো সম্পূর্ণ করা; অন্যদিকে ইম্পস্টারদের লক্ষ্য হচ্ছে ক্রুমেটদের সমস্ত কাজ শেষ করার পূর্বে গোপনে নাশকতা এবং হত্যা করা। ভোটের মাধ্যমে, ইম্পস্টার হিসেবে সন্দেহ করা খেলোয়াড়দের খেলা থেকে সরানো যেতে পারে। যদি সকল ইমপাস্টার নির্মূল করা হয় অথবা ক্রুমেটগণ সকল কাজ শেষ করে, তবে ক্রুমেটগণ জয়লাভ করে; অন্যদিকে যদি ইম্পস্টার এবং ক্রুমেটদের সংখ্যা সমান থাকে অথবা যদি কোনও সমালোচনামূলক নাশকতা অবলম্বিত হয়, তবে ইম্পস্টারগণ জয়লাভ করে।  প্রাথমিকভাবে সামান্য মূলধারার দৃষ্টি আকর্ষণ করার জন্য ২০১৮ সালে প্রথম দিকে প্রকাশিত হওয়ার পরে, বেশ কিছু সুপরিচিত টুইচ স্ট্রিমার এবং ইউটিউবার এটি খেলার কারণে ২০২০ সালে এটি জনপ্রিয়তার শীর্ষে উঠেছিল। এই গেমটির জনপ্রিয়তার প্রতিক্রিয়া হিসেবে, ২০২০ সালের আগস্ট মাসে অ্যামাং আস ২ নামে একটি সিক্যুয়াল ঘোষণা করা হয়েছিল। তবে এক মাস পর, সেপ্টেম্বর মাসে, নির্মাতা প্রতিষ্ঠান ইনারস্লোথ সিক্যুয়ালের পরিবর্তে মূল গেমটির উন্নতির দিকে মনোনিবেশ করার কথা জানিয়ে তা বাতিল করে।   গেমপ্লে  আমাং আস হলো একটি মাল্টিপ্লেয়ার গেম, যেখানে চার থেকে দশজন খেলোয়াড় অংশগ্রহণ করতে পারে। প্রত্যেক খেলায় এই খেলোয়াড়দের মাঝে এক থেকে তিনজনকে উনিচ্ছাকৃতভাবে ইম্পোস্টার বা প্রতারক এবং বাকিদেরকে মহাকাশকর্মী হিসেবে বাছাই করা হয়। খেলাগুলি চারটি মানচিত্রের মধ্যে একটিতে খেলা যেতে পারে: একটি মহাকাশযান (দ্য স্কেল্ড), একটি কেন্দ্রস্থান ভবন (মীরা এইচকিউ) , একটি গ্রহ ভিত্তি-স্থাপন (পোলাস) অথবা একটি উড়োজাহাজ (এয়ারশিপ) । মহাকাশকর্মীদের মিনিগেমের রূপে মানচিত্রের চারিদিকে বিভিন্ন কাজ দেওয়া হয়, যার মধ্যে রয়েছে পুনরায় বৈদ্যতিক তারসমূহ ঠিক এবং যন্ত্রসমূহে জ্বালানী-প্রদান করার মতো গুরুত্বপূর্ণ প্রণালীর রক্ষণাবেক্ষণের কাজ করা। অন্যদিকে, প্রতারকদের মহাকাশকর্মীদের সাথে মিশে যাওয়ার জন্য নকল কাজের একটি তালিকা দেওয়া এবং মানচিত্রের প্রণালী, যাতায়াতকারী ভেন্ট, অন্য প্রতারকদের শনাক্ত এবং মহাকাশকর্মীদের হত্যা করার ক্ষমতা প্রদান করা হয়। যদি খেলোয়াড়দের মধ্যে একজন মারা যান, তারা ভূত রূপান্তরিত হয়ে যায়; ভূতেরা দেয়াল ভেত করে যাতায়াত করে পারে, কিন্তু তারা খুবই সীমিত অংশে অন্যদের সাথে যোগাযোগ করতে পারে এবং শুধুমাত্র অন্য ভূতদের ছাড়া সবার কাছে অদৃশ্য। ভূত ছাড়া অন্যান্য সকল খেলোয়াড়দের সীমিত দৃষ্টিকোণ আছে, যা তাদেরকে উপর-নিচ দৃষ্টিক্ষমতা থাকা সত্ত্বেও তাদের চারপাশে একটি নির্দিষ্ট অনবরুদ্ধ দূরত্বে দেখতে দিতে পারে।   টীকা    তথ্যসূত্র    বহিঃসংযোগ     বিষয়শ্রেণী:২০১৮-এর ভিডিও গেম বিষয়শ্রেণী:উইন্ডোজ গেম বিষয়শ্রেণী:আইওএস গেম বিষয়শ্রেণী:অ্যান্ড্রয়েড (অপারেটিং সিস্টেম) গেম বিষয়শ্রেণী:যুক্তরাষ্ট্রে উন্নীত ভিডিও গেম বিষয়শ্রেণী:২০২০-এর ইন্টারনেট সংস্কৃতি বিষয়শ্রেণী:ওয়েবি পুরস্কার বিজয়ী বিষয়শ্রেণী:২০২০-এ প্রবর্তিত ইন্টারনেট মিম বিষয়শ্রেণী:২০২০-এর দশকের ফ্যাড ও প্রবণতা
সিউদত্ত শিবনারায়ণ (; জন্ম: ১৩ মে, ১৯৫২) অ্যালবিওন এলাকায় জন্মগ্রহণকারী গায়ানীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা ও বারবাইস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন তিনি।   খেলোয়াড়ী জীবন  ১৯৭০-৭১ মৌসুম থেকে ১৯৮০-৮১ মৌসুম পর্যন্ত সিউ শিবনারায়ণের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে আটটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন সিউ শিবনারায়ণ। ৩১ মার্চ, ১৯৭৮ তারিখে জর্জটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২ ফেব্রুয়ারি, ১৯৭৯ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি। এছাড়াও, ১২ এপ্রিল, ১৯৭৮ তারিখে কাস্ত্রিসে অস্ট্রেলিয়া দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।  এরপর তিনি মার্কিন যুক্তরাষ্ট্রে অভিবাসিত হন। অতঃপর, জাতীয় দলের অধিনায়কের দায়িত্বে ছিলেন।   তথ্যসূত্র    আরও দেখুন   চরণ সিং  ব্যাসিল উইলিয়ামস  ওয়েস্ট ইন্ডিয়ান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা  দু’টি আন্তর্জাতিক দলে অংশগ্রহণকারী ক্রিকেটারদের তালিকা   বহিঃসংযোগ       বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্দো-গায়ানীয় ব্যক্তি বিষয়শ্রেণী:একাধিক আন্তর্জাতিক দলে অংশগ্রহণকারী ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:গায়ানার ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:বারবাইসের ক্রিকেটার বিষয়শ্রেণী:মার্কিন ক্রিকেটার বিষয়শ্রেণী:মার্কিন যুক্তরাষ্ট্র জাতীয় ক্রিকেট দলের অধিনায়ক
দ্য ক্যাডিজ রেকর্ড হ'ল একটি সাপ্তাহিক সংবাদপত্র (বুধবার প্রকাশিত), যা ক্যাডিজ, কেন্টাকিতে প্রকাশিত হয়। এর ৫,০০০-এরও কম গ্রাহক রয়েছে।    ইতিহাস  এটি কেনটাকি টেলিফোন  হিসাবে ৩১ ডিসেম্বর ১৮৮০ সালে প্রকাশ করা শুরু করেছিল।  ১৮৯৯ সালে কাগজটির প্রচলন ছিল ১,৩৭৫ অনুলিপি।   ১৮৯৮ সালে, জর্জ এইচ পাইকের সাথে অংশীদারিত্ব করে হেনরি আর লরেন্স এই পত্রিকাটি কিনেছিলেন। সেই বছরই ভবনে আগুন লেগেছিল। নতুন মুদ্রণ সরঞ্জাম কেনার পরে পত্রিকার নামটি বদলে ক্যাডিজ রেকর্ড করা হয়। Connelley 1922: 462.  লরেন্সের পরিচালনায় সংবাদপত্রটি ছিল গণতান্ত্রিক। Connelley 1922: 462. "Henry R. Lawrence has proved both through his paper and in a personal way a resourceful and influential advocate and supporter of the cause of the democratic party. উদাহরণস্বরুপ, তিনি ব্ল্যাক প্যাচ টোব্যাকো যুদ্ধের ন্যায়বিচারের জন্য লড়াই করার প্ল্যাটফর্ম হিসাবে পত্রিকাটি ব্যবহার করেছিলেন।     তথ্যসূত্র       বহিঃসংযোগ    দ্য কাডিজ রেকর্ড ওয়েব সাইট বিষয়শ্রেণী:মার্কিন যুক্তরাষ্ট্রের সাপ্তাহিক সংবাদপত্র বিষয়শ্রেণী:১৮৮০-এ প্রতিষ্ঠিত সংবাদপত্র বিষয়শ্রেণী:কেন্টাকির সংবাদপত্র
উইল স্টুয়ার্ট এবং জন একটি ইংরেজি ভাষার লোকগীতি। এটি রাউড ৩৯৭৩ এবং চাইল্ড ১০৭ হিসাবে শ্রেণীবদ্ধ।  সারসংক্ষেপ উইল স্টুয়ার্ট এবং জন দুই ভাই। জন ছোট এবং বুদ্ধিমান। উইল আর্ল অব মার-এর কন্যার প্রেমে পড়ে অসুস্থ হয়ে পড়ে। জন তাকে রেখে চলে যায়, দাবি করে যে তারা ঝগড়া করেছে, এবং আর্লের সেবায় যোগ দেয়। জন তার ভাইয়ের জন্য কন্যাটিকে প্রেম নিবেদন করে, কিন্তু নিজের জন্য কিছুই বলে না। কন্যা উইলের সাথে দেখা করার সম্মতি দেয় এবং কিভাবে দেখা করা উচিত তা বর্ণনা করে।  এতে উইল সুস্থ হয়ে ওঠে এবং কন্যার সব শর্ত পূরণ করে। কন্যার মা কন্যাকে তার সাথে একা দেখা করতে দিতে অস্বীকার করে, কিন্তু উইল কন্যার কাছ থেকে একটি চুম্বন পায়। সে আর্লের কাছে কন্যাকে বিয়ে করার অনুমতি চায়, কিন্তু আর্ল অস্বীকার করে এবং কন্যাকে মারার হুমকি দেয়। উইল বলে যে যদি আর্ল কন্যাকে মারে, তবে তাকে তার সমস্ত লোকের সঙ্গে লড়াই করতে হবে; জন বলে, যদি তাকে অস্বীকারই করতে হতো, তবে এটি সৌজন্যতার সাথে করা যেত।  উইল এবং জনকে এডিনবারায় সংসদে ডাকা হয়। সেখানে তারা আর্ল অব মার-এর সাথে দেখা করে। উইল ঘোষণা করে যে তার দেহে রাজকীয় রক্ত আছে, কারণ সে রাজার সম্পর্কিত ভাই। রাজা বলে যে আর্ল সেজন্যই তাকে আরও বেশি ঘৃণা করে, এবং তাকে একটি আর্ল-সাম্রাজ্য দেয় এবং তাদের ভাইদের লর্ড বানায়।  উইল আবার তার প্রেমে অসুস্থ হয়ে পড়ে। জন ভিক্ষুকের ছদ্মবেশে মহিলার কাছে পৌঁছানোর চেষ্টা করে, তবে সে বেশ হৃষ্টপুষ্ট ভিক্ষুক হিসেবে চিহ্নিত হয়। পথে সে অনেক ভিক্ষুককে পরাজিত করে। শেষে সে মহিলার কাছে পৌঁছায় এবং জানায় যে তার ভাই অসুস্থ। মহিলা উইলের সঙ্গে আবার দেখা করতে রাজি হয় এবং তারা তাৎক্ষণিকভাবে বিয়ে করে। বারো মাস পর, তাদের একটি ছেলে হয়। তারা তার পিতার কাছে খবর পাঠায়, যে দাবি করে যে তাকে বিয়ে করতে হবে। জন বলে যে তারা তাকে ফিরিয়ে দেবে, এবং আর্ল সম্মত হয় যে উইল তার পরে মার-এর আর্ল হবে, যদি সে তাকে বিয়ে করে।   আরও দেখুন   চাইল্ড ব্যালাডের তালিকা   টীকা    বহিঃসংযোগ  উইল স্টুয়ার্ট এবং জন  বিষয়শ্রেণী:চাইল্ডের লোকগাথা বিষয়শ্রেণী:গানের বছর অজানা বিষয়শ্রেণী:১৯শ শতাব্দীর গান বিষয়শ্রেণী:গীতিকার অজানা